Alhoewel baie verstaan dat bloedskuld gaan oor "bloed op hoof (hande)", verstaan min mense wat alles bloedskuld veroorsaak, en wat die rede is hoekom bloedskuld op iemand kom. In hierdie studie sal ons sien dat bloedskuld nie net die gevolg is van "DIE VERGIETING VAN ONSKULDIGE BLOED" nie, maar selfs ook die gevolg is van sondes soos wanneer 'n kind sy VADER OF MOEDER VLOEK, BLOEDSKANDE, HOMOSEKSUALISME, HOERERY, OPROEP VAN GEESTE EN WAARSêERY, AFGODSDIENS ens.! Mense met "bloedskuld" was die "vervloektes" in die O.T., en daar was geen offer wat kon betaal vir hierdie sondes "wat die dood verdien het nie". Bloedskuld het ook die land ontheilig, en veroorsaak dat dit nie goedgaan met die land nie.
Hoekom die onderwerp van "bloedskuld" so belangrik is, is die feit dat dit lig werp op ons vraag oor wat "bloed" nou eintlik te doen het met "vergifnis van sondes". Waarom is dit nou juis Christus "se bloed" wat vir ons moes vloei? Wat maak Christus se bloed anders as die bloed van offers in die O.T.? Waarom "bloed?" En hoekom moes Christus se liggaam "gebreek word" vir ons? As ons nie die tema van bloedskuld verstaan nie, dan sal ons ook nie verstaan wat bedoel word met die volgende woorde nie: (1Kor. 11:27 - "Wie dan op onwaardige wyse hierdie brood eet of die beker van die Here drink, sal skuldig wees aan die liggaam en bloed van die Here") - m.a.w., sal skuldig wees aan Sy bloed = BLOEDSKULD (die hele onderwerp van bloedskuld gaan daaroor dat iemand skuldig is aan iemand anders se bloed). Ons moet ook verstaan wat die gevolg is van "bloedskuld"!
* Wat het Jesus bedoel toe Hy die volgende aan die ongelowige wetgeleerdes gese het? - (Luk 11:50 - "sodat van hierdie geslag afgeëis kan word die bloed van al die profete wat vergiet is van die grondlegging van die wêreld af"). * Hoekom was dit vir Pilatus so belangrik om seker te maak dat hy nie 'n onskuldige man kruisig nie? Hoekom was die aksie vir hom belangrik om sy hande voor die skare te was, met die woorde: "Ek is onskuldig aan die bloed van hierdie regverdige man; julle kan toesien!" ?
(Mat 27:24) * En watter impak sou dit he op die skare dat hulle hom antwoord: "Laat sy bloed op ons en op ons kinders kom!" ? (Mat 27:25)
oproep van geeste,
skuldig aan bloed,